Ponto de la katalunoj

La Ponto de la katalunoj (okcitane Pont dels Catalans, france pont des Catalans) estas ponto en Tuluzo kiu transiras la riveron Garono. Temas pri ŝtona kaj betona arkoforma ponto inaŭgurita en 1908. La konstruado efektiviĝis sub la gvido de la arkitekto Paul Séjourné. Komence ĝi nomiĝis pont des Amidonniers, nomo de la kvartalo kie ĝi troviĝas. Temas pri ponto kun dudirekta ŝoseo kun trotuaroj por piedirantoj kaj ankaŭ kun sekcio por biciklantoj. Ĝi mezuras 257 m longe kaj 22 m larĝe.